Nyeste Skilderie af Kiøbenhavn, 1824-03-13
J Bladet Dagen stod nyelig en særdeles anbefalende Beskrivelse over Badeanstalten paa Føhr. Saaledes gaaer det i Verden, selv det Bedste bliver lastet. Og over bemeldte Bekjendtgjørelse har man her gjort nogle bittre bemærkninger. Jeg staaer aldeles ikke i nogen Forbindelse med denne Anstalt, men det gjør mig dog ondt, naar den gode Sag bliver angrebet. Derfor finder jeg mig forpligtet at bekræfte hiin Bekjendtgiørelse. Det lader sig aldeles ikke bestride, at der nu i Badekassen er indgaaet 10352 Mk. 6 1/4 s. Courant. Mueligen havde det været nøiagtigere, dersom circa 3000 Mk. som Gield paa de indkjøbte Huse havde været anførte, men man indseer, at dette og mere er en aabenbar Forglemmelse, som Jngen, der veed at det er menneskeligt at feile, kan laste. Derimod ville Værdien af denne Anstalt, ved et gunstig Salg, neppe blive større, end at der i det høieste for samtlige Jnteressenter vilde udkomme en Deficit af 10000 Mk., og hvad er det for saa mange? Overhovedet maa man, efter min Mening, ved saa gavnlige Anstalter, ikke tænke paa Kjøbmands viis, eller ansee det for et slemt Forvarsel, at de ikke kunne bestaae ved sig selv. Saalænge der er Credit, og der er Penge at faae, kan ethvert Foretagende lykkes. Og hvorfor skulle man ikke her kunde erholde Penge, da Renterne stige hvert Aar, ja forrige Aar endog til 13 1/2 pC. - kunne disse ikke udbetales contant, da Anstaltens Opretholdelse fordrer meget. Jmidlertid blive de lagte til Hovedstolen, og Enhver veed, hvorledes en Capital voxer, naar Renter lægges til Renter. Euler har beregnet, at en eneste Rigsdaler i 500 Aar til 5 PC. beløber sig til mere end 39 tusind Millioner. Hvem kan nu udtale det Tal som af ovennævnte Summa, i et saadant Tidsrum, vil udkomme, Vel vil dette Tal blive negativ, og Tidsrummet er særdeles lang; men alt dette siger jo i Grunden intet. Anmærkningen, i det Schlesvig=Holsteenske Provincial blads sidste Hæfte, saavel over Nutidens mangfoldige Bade i Almindelighed, som over det Før ske Bad i Særdeleshed, fortjener særdeles Tadel. Havde Forfatteren været sandrue og upartisk, saa havde han fra Klysteer- og Aareladsperioden, maatte have gjort en langt bedre Propheti. Hvo der derimod, som en Moliere, overalt finder det Onde og Latterlige, han er aldrig tilfreds med Tidsaanden. Men mod saadanne Folk vilde det være den største Daarlighed at tale et eneste Ord. Nok er det, i Henseende til det Førske Bad er aldeles Jntet at befrygte. Vandet er chemisk undersøgt, anstødelige Skrifter blive ikke trykte, og alle hidtilværende Badegjæster ere, saavidt jeg hører, i Haab om deres kommende Helbredelse derfra bortreiste. Nogle have endog allerede fundet samme, og ere for stedse befriede fra deres Qvaler. Gives der derfor nogen Anstalt paa denne badefulde Jord, der er velgjørende, saa er det Badeanstalten paa Føhr. Bladet Dagen har derfor med megen Grund anbefalet samme, og opmuntret til sammes Understøttelse, i Besynderlighed for at anbringe en liden Capital paa en fordeelagtig Maade. Jngensteds staaer den sikkrere end der. Jeg forener derfor min Opfordring med Forfatteren af hiin Bekjendtgjørelse, hvorhos jeg ikke kan forbigaae at udtrykke min Længsel efter den belovede Beskrivelse af Øen Føhr, tilligemed Kort og Kobbere. Beskrivelsen vil være saa meget sandere, som Hr. Udgiveren ikke staaer i nogen Berørelse med Øen. En Beskrivelse over Føhr i det tydske Sprog kan læses i hiint Hefte. Skrevet i det Slesvigske, i Marts 1824.